Ministrul Culturii a primit asigurări de la premierul Olandei că autorii furtului pieselor de patrimoniu vor fi identificați și artefactele recuperate
Ministrul Culturii Natalia Intotero a prezentat oficialilor olandezi măsurile luate de partea română, printre care înființarea unui grup operativ de criză la nivel guvernamental, care coordonează eforturile de identificare și recuperare a obiectelor de patrimoniu de la Muzeul Drents. Prim-ministrul Olandei Dick Schoof a asigurat sprijinul ferm al autorităților din țara sa în identificarea autorilor acestui furt și în recuperarea artefactelor. De asemenea, acesta a subliniat importanța unei cooperări europene consolidate pentru protejarea patrimoniului cultural comun și combaterea traficului ilegal de bunuri culturale.